Azerbaijan Airlines reisa 8243 katastrofa

Azerbaijan Airlines reisa 8243 katastrofa notika 2024. gada 25. decembrī, Azerbaidžānas aviokompānijas pasažieru lidmašīnai Embraer E190, veicot reisu J2 8243 no Baku uz Grozniju. Uz klāja atradās 62 pasažieri un 5 apkalpes locekļi. Pēc Krievijas raķetes zeme-gaiss uzbrukuma to pārvirzīja uz Aktau Kazahstānā, tomēr avārijas nosēšanās dēļ avārijā bojā gāja 38 cilvēki.

Avārijas iemesls

Sākotnēji ziņoja, ka lidmašīna novirzījās no kursa sliktu laika apstākļu dēļ Groznijā vai sadursmes ar putniem dēļ, taču vēlāk parādījās informācija par ārēju ietekmi. Lielākā daļa avotu norādīja, ka lidmašīnu sašāva Krievijas pretgaisa aizsardzības sistēmas, reaģējot uz Ukrainas bezpilota lidaparātu uzbrukumiem objektiem Groznijā. Lidmašīnai netika ļauts nosēsties kādā no Krievijas lidlaukiem, tā vietā liekot tai šķērsot Kaspijas jūru uz Aktau Kazahstānā.

2025. gada 6. janvārī Azerbaidžānas prezidents Ilhams Alijevs paziņoja, ka Krievija ir vainīga incidentā un lidmašīna notriekta no zemes. Krievija atzina, ka incidenta laikā strādāja tās pretgaisa aizsardzība, jo Groznija bijusi pakļauta Ukrainas bezpilota lidaparātu uzbrukumam, taču tā neatzina, ka notrieca lidmašīnu.Eiropas Savienības aviācijas aģentūra: Civilie lidojumi virs Krievijas ir augsta riska lsm.lv 2025. gada 10. janvārī

 Atsauces 

 Ārējās saites 

Kategorija:Aviokatastrofas